SHBA: Mishi nga kafshë të klonuara nuk dëmton shëndetin
Konsumatorët amerikanë dhe tregjet ndërkombëtare të shqetesuar nga prirja për prodhime blegtorale nga bagëti të klonuara
Kur shkon për darkë diku, a është e mundur të dallosh nëse mishi që konsumon është nga bagëtitë e klonuara apo jo? Agjencia amerikane për ilaçet dhe ushqimin thotë se nuk ka asnjë lloj ndryshimi. Zyrtari i kësaj agjencie, Randall Lutter njoftoi rezultatet e një studimi gjashtë vjeçar. Vetë bagëtitë e klonuara deri tani do të përdoren kryesisht për shumëzim dhe jo për mish. Por prodhimet nga pasardhësit e tyre shumë shpejt mund të përfundojë në dyqane. Fermeri Mark Moenning është dakord me këtë. Ai thotë se teknologjia mund të çojë në prodhimin e mishit me më pak dhjamë dhe cilësi më të lartë, ashtu siç duan konsumatorët. Shumë kompani bio-teknologjike favoriziojnë nxjerrjen në treg të prodhimeve nga bagëtitë e klonuara. Por kjo kundërshtohet nga konsumatorët. " Por Stephen Sundloff me agjencinë e ilaçeve dhe ushqimit thotë se kjo nuk pritet të ndodhë. Shoqata Ndërkombëtare e Ushqimeve Blegtorale kërkon që prodhimet nga bagëtitë e klonuara të mos hidhen në treg derisa partnerët ndërkombëtarë ta kenë studiuar dhe aprovuar të njëjtën teknikë klonimi. Përsa i përket tregut të brendëshëm, industria e ushqimeve organike thotë se mishi dhe produktet nga bagëtitë e klonuara nuk mund të etiketohen si organike. //ad//